Անժելիկա Վառում

Անժելիկա Վառում (ռուս.՝ Анжелика Варум, իսկական անունը՝ Մարիա Յուրևնա Վառում (ռուս.՝ Мари́я Ю́рьевна Вару́м), մայիսի 26, 1969(1969-05-26), Լվով, Ուկրաինական ԽՍՀ, ԽՍՀՄ), ռուս և խորհրդային էստրադային երգչուհի, դերասանուհի, ՌԴ վաստակավոր արտիստ (2011), Էստրադայի գործիչների միջազգային միության անդամ։
Երգչուհու առաջին՝ «Good Bye, мой мальчик» ալբոմը թողարկվել է 1991 թվականին, որից հետո թողարկվել են ևս 13 ալբոմներ։ Նրա 60-ից ավելի երգեր դարձել են հիթ և պարբերաբար հնչում են տարբեր ռադիոալիքներով։


== Կենսագրություն ==
Մարիա Վառումը ծնվել է 1969 թվականի մայիսի 26-ին Լվովում՝ կոմպոզիտոր Յուրի Վառումի (1949—2014) ու թատերական ռեժիսոր Գալինա Շապովալովայի ընտանիքում։
Մարիան դաշնամուրի դիմաց նստել է 5 տարեկանից, իսկ կիթառը ձեռքը վերցրել է դպրոցական տարիներին։ Արդեն ավարտական տարիներին նա դպրոցական թատրոնի հետ գնում էր հյուրախաղերի՝ կիթառի վրա նվագելուն զուգահեռ ուկրաինական ազգային երգեր կատարելով։
Դպրոցն ավարտելուց հետո նա ընդունվեց Մոսկվայի Բորիս Շուկշինի անվան թատերական ինստիտուտը, բայց չկարողացավ քննությունները հանձնել ուկրաինական ակցենտի պատճառով։ Դրանից հետո նա սկսեց աշխատել հոր ակումբում որպես հետին պլանի երգիչ։ Մի քանի տարի նա հանդես էր գալիս որպես հետին պլանի երգչուհի մի շարք էստրադային երգիչների համար։
1990 թ. հոր խնդրանքով ձայնագրել է «Կեսգիշերային կովբոյ» (ռուս.՝ «Полуночный ковбой») երգը, որ շատ կարճ ժամանակում տարածվեց ու սիրվեց։ Հաջողություն ունեցավ նաև Վառումի առաջին ձայնասկավառակը՝ «Good Bye, мой мальчик» (1991)։
Երկու տարի անց Անժելիկան ձայնագրեց «Լյա-լյա-ֆա» (ռուս.՝ «Ля-ля-фа») ձայնասկավառակը, որը կարճ ժամանակում դարձավ հանրահայտ։ Այն ընդգրկում էր 11 երգ, այդ թվում՝ «Նկարիչը, որ նկարում էր անձրև» (ռուս.՝ «Художник, что рисует дождь»), որի համար ռեժիսոր Օլեգ Գուսևը նկարահանեց Անժելիկայի առաջին տեսահոլովակը։
1995 թվականի սկզբին թողարկվեց «Ընտրյալներ» ձայնասկավառակը, որոշ ժամանակ անց՝ նույն տարվա վերջում, թողարկվեց «Աշնանային ջազ» (ռուս.՝ «Осенний джаз») ալբոմը, որը՝ որպես 1995 թվականի լավագույն ալբոմ, արժանացավ «Օվացիա» մրցանակի, համանուն տեսահոլովակը ճանաչվեց տարվա լավագույն տեսահոլովակ, Անժելիկա Վառումը՝ տարվա լավագույն երգչուհի։


== Ընտանիք ==
Հայրը — Յուրի Վառում (1949—2014), խորհրդային ու ռուս կոմպոզիտոր։
Մայրը — Գալինա Շապովալովա, թատրոնի ռեժիսոր։
Եղբայրը — Միխայիլ Վառում (ծնվել է 1990 թ.)։
Առաջին ամուսինը — Մաքսիմ Նիկիտին, Անժելիկայի նախկին համադասարանցին։ Նրանք աշխատել են միասին և ամուսնացած են եղել 8 տարի։
Երկրորդ ամուսինը— Լեոնիդ Ագուտին (ծնվել է 1968 թ. հուլիսի 16-ին), ռուս երգիչ, բանաստեղծ-երգահան, կոմպոզիտոր, Ռուսաստանի վաստակավոր արտիստ (2008)։ Նրանք միասին են 1997 թվականից։ Ամուսնացել են 2000 թվականի հուլիսի 14-ին (այլ տվյալներով՝ հուլիսի 18-ին) Ռուսաստանում, սակայն հարսանիքը տեղի է ունեցել Վենետիկում։
Դուստրը — Ելիզավետա Վառում(ծնվել է 1999 թ. փետրվարի 9-ին)։ 2003 թվականից ապրում է Մայամիում Անժելիկայի ծնողների ու եղբոր հետ։ Սովորում է քոլեջում։ Ստեղծել է իր ռոք խումբը՝ «Without Gravity» (արաբ․՝ «Առանց ձգողականության»‎‎), որի հետ ելույթ է ունենում դպրոցական համերգներում, խմբի համար գրում է երաժշտություն, նվագում է կիթառ։


== Արվեստ ==


=== Սկավառակներ ===
1991 — Good bye, мой мальчик (հայերեն՝ Ցտեսություն, իմ տղա)
1993 — Ля-ля-фа (հայերեն՝ Լյա-լյա-ֆա)
1995 — Избранные (հայերեն՝ Ընտրյալներ)
1995 — Осенний джаз (հայերեն՝ Աշնանային ջազ)
1996 — В двух минутах от любви (հայերեն՝ Սիրուց երկու րոպե հեռավորության վրա)
1996 — Зимняя вишня (հայերեն՝ Ձմեռային բալ)
1998 — Только она… (հայերեն՝ Միայն նա)
1999 — The Best (հայերեն՝ Լավագույնը)
2000 — Служебный роман (հայերեն՝ Ծառայողական սիրավեպ)
2002 — Стоп, любопытство (հայերեն՝ Կանգ առ, հետաքրքրասիրություն)
2007 — Музыка (հայերեն՝ Երաժշտություն)
2009 — Если он уйдет (հայերեն՝ Եթե նա գնա)
2013 — Сумасшедшая (հայերեն՝ Խելագարը)


=== Տեսահոլովակներ ===


=== Ֆիլմագրություն ===
1992 — Ջուլիա
1995 — Հին երգեր գլխավորի մասին (երաժշտական հեռուստաֆիլմ)
1996 — Հին երգեր գլխավորի մասին 2 (երաժշտական հեռուստաֆիլմ)
1997 — Հին երգեր գլխավորի մասին 3 (երաժշտական հեռուստաֆիլմ)
1998 — Հին երգեր գլխավորի մասին 4 (երաժշտական հեռուստաֆիլմ)
1999 — Երկինքն ալմաստների մեջ— Վիկա
1999 — Դ. Դ. Գ. Դետեկտիվ Դուբրովսկու գործը — Լենա Պոսադսկայա
2000 — Հին երգեր գլխավորի մասին. հետգրություն (երաժշտական հեռուստաֆիլմ)
2003 — Կամենսկայա- 3. երբ աստվածները ծիծաղում են — Սվետլանա Մեդվեդևա
2005 — 12 աթոռ
2006 — Առաջին շտապօգնություն
2008 — 2008 ամանորյա գիշերն Առաջինում
2009 — 2009 ամանորյա գիշերն Առաջինում
2010 — Գեղեցկությունը պահանջում է...


== Ծանոթագրություններ ==


== Արտաքին հղումներ ==
Անժելիկա Վառումի պաշտոնական կայքը // avarum.ru
Անժելիկա Վառում Archived 2013-01-24 at the Wayback Machine. // moskva.fm
Անժելիկա Վառում Archived 2014-02-02 at the Wayback Machine. // reverbnation.com
Անժելիկա Վառում Archived 2014-07-21 at the Wayback Machine. // promodj.com
Անժելիկա Վառումը «Красная Звезда» կայքում // redstarmusic.ru
Անժելիկա Վառումի երգերի տեքստերը // musictxt.ru